**Tisztelt Szülők/Tanulók!**

A 2018/2019. tanévre vonatkozóan, a tankönyvek tanulók részére történő átadásának menetével kapcsolatban, a következőkről tájékoztatjuk Önöket.

A KELLO a megrendelt tankönyveket a 2018.08.24. időpontban szállítja ki az iskolánk részére, iskolai szintű szállítást végez, melyet tételes átadás – átvételét szállítólevél kísér.

**Felhívjuk figyelmüket, hogy a szállítólevél visszaérkezését követően, a kiszállított mennyiség után számláz a KELLO,** valószínűleg szeptember 1-ig nem fog megérkezni a számla. A tankönyveket ennek hiányában is átadjuk a tanulóknak! A csekket a diákok pótlólag fogják megkapni.

Azon fizetős tanuló, akinek a szülői felületen megtörtént a tankönyv árának online kiegyenlítése, nem kap számlát. A rendelési felületen a fizetés ténye látható lesz a tankönyvfelelős számára.

**Amennyiben nem történt meg a tankönyvek online kifizetése a szülők részéről**, a csekkben végződő számlákkal együtt kapnak 1 példány egyszerűsített tankönyv átadás-átvételi dokumentumot (perszonalizálva az iskola és a tanuló adataival kitöltve), melyen az iskola átadja a fizetős diáknak a könyveket és a számláját. Az átadás-átvételi bizonylatot az iskola őrzi az átadás igazolása érdekében.

**Tájékoztatjuk Önöket, hogy a tankönyv végső megrendelője a tanuló, így az átvételre is a tanuló és/vagy törvényes képviselője jogosult.**

Budapest, 2018. augusztus 21.

Vásárhelyiné Gaál Gyöngyi

tagintézmény-vezető